laion/Wikipedia-Exotic huggingface dataset:
All Girls Are the Same

All Girls Are the Same (בעברית: כל הבנות הן זהות) הוא שיר של הראפר, הזמר והפזמונאי האמריקאי ג'וס וורלד. הוידאו קליפ לשיר יצא בפברואר 2018, אך השיר יצא לאור באופן רשמי ב-13 באפריל כחלק מקידום האלבום Goodbye & Good Riddance. השיר הופק על ידי ניק מירה ונכנס למקום ה-92 במצעד הבילבורד הוט 100; בשיאו, הגיע למקום ה-41. בשיר, ג'וס וורלד מדבר על מערכות היחסים הקודמות שלו וכיצד השקרים של בנות הזוג הקודמות שלו גרמו לשבירת ליבו; המצב שנוצר מסך שבירת הלבבות שקרו לג'וס יצר אצלו מחשבה שאולי כל הבנות רוצות את אותם הדברים והן כולן אותו דבר. בשיר הוא גם מדבר על כך שהוא משתכר כדי לשכוח את הרגשות העצובים. בראיון לליריקל לימונייד ג'וס סיפר כי כתב את השיר בזמן סערת הרגשות שחווה לאחר הפרידה: זה ברור לי שלא כל הבנות הן באמת אותו דבר... השיר נכתב באותו הזמן שחוויתי את הפרידה, כך שיצא ששפכתי את הלב ואת הרגשות שלי לתוך השיר. אפילו שהוצאתי את השיר לאחר זמן מה, השיר יצא כי ידעתי שזו הייתה ההרגשה האמיתית שלי באותו הרגע. — ג'וס וורלד בראיון ל-Lyrical Lemonade הוידאו קליפ הרשמי לשיר בוים על ידי קול בנט ועלה לערוץ היוטיוב Lyrical Lemonade ב-25 בפברואר 2018. נכון לאפריל 2023 צבר השיר מעל 300 מיליון צפיות ביוטיוב. . לשיר "All Girls Are the Same" הצטרף הראפר ליל יאכטי בביצוע רמיקס לשיר, והצצה לרמיקס פורסמה באינסטגרם שלו במרץ 2018. במאי, ג'וס וורלד פרסם גם הוא הצצה לרמיקס, וב-25 ביוני העלה ליל יאכטי את הרמיקס לחשבון הסאונדקלאוד שלו, אך השיר נמחק לאחר זמן קצר לאור בעיות זכויות יוצרים. מאזינים מהירים הספיקו להוריד את השיר לפני שנמחק והעלו אותו ליוטיוב. סרטון השיר "All Girls Are the Same" באתר יוטיוב Chart Data, All Girls Are the Same, *peak: #41*, Twitter, ‏10 ביולי 2018 Juice WRLD | The Lyrical Lemonade Interview - YouTube, www.youtube.com Juice WRLD Drops The Cole Bennett-Directed "All Girls Are The Same", HotNewHipHop (באנגלית) Kai MillerPublished: June 26, 2018, Lil Yachty Joins Juice Wrld on "All Girls Are the Same (Remix)" - XXL, XXL Mag (באנגלית) Lil Yachty Jumps On Juice WRLD's "All Girls Are The Same" For His Latest Remix, HotNewHipHop (באנגלית)
Lean wit Me

Lean Wit Me הוא שיר של הראפר, הזמר והפזמונאי האמריקאי ג'וס וורלד. זה הוא השיר השביעי מתוך האלבום Goodbye & Good Riddance, אלבום הבכורה של ג'וס וורלד. השיר יצא לאור ב-22 במאי 2018 כסינגל השלישי מתוך האלבום. השיר נכתב על ידי ג'וס וורלד והופק על ידי ניק מירה. כשיצא, זכה השיר לביקורות חיוביות מצד מבקרי המוזיקה. בשיאו, הגיע השיר למקום ה-68 במצעד הבילבורד הוט 100, ובנוסף, זכה לתואר פלטינה מה-RIAA. הוידאו קליפ של השיר בוים על ידי שריף אלבדה, ומתאר את המאבק של ג'וס וורלד בהתמכרותו לסמים לצד חברתו. בסוף הקליפ מוצג מסר המקדם את המוקד הלאומי לטיפול בסמים ואלכוהול (1-800-662-4357). "Lean Wit Me" זה הוא הסינגל השלישי מתוך אלבום הבכורה של ג'וס, Goodbye & Good Riddance. בשיר, ג'וס מדבר על ההתמכרות שלו לסמים ועל הבעיות שנוצרות בעקבות השימוש. סרטון השיר "Lean wit Me" באתר יוטיוב Juice WRLD Reflects on Drug Addiction in New Video for "Lean Wit Me", Complex (באנגלית) Juice Wrld Confronts Substance Abuse In His ’Lean Wit Me’ Video, UPROXX, ‏2018-08-02 (באנגלית אמריקאית)
Armed and Dangerous

Armed and Dangerous (בעברית: חמוש ומסוכן) הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-15 באוקטובר 2018 והתווסף לאלבום הבכורה של ג'וס Goodbye & Good Riddance; הוידאו קליפ לשיר יצא גם הוא באוקטובר אך נמחק מהיוטיוב ועלה מחדש בנובמבר. הווידאו קליפ לשיר בוים על ידי קול בנט, ובקליפ בין היתר רואים סרטונים שצילם בנט בהופעות של ג'וס, סרטוני ליפ סינק של ג'וס לשיר, ואת ג'וס מתכונן להופעה. על פי האתר HotNewHipHop, השיר הוא סוג של "שינוי אווירה" באלבום Goodbye & Good Riddance. בשיאו, השיר הגיע למקום ה-44 במצעד הבילבורד הוט 100. Armed and Dangerous - Single by Juice WRLD (בAustralian English), נבדק ב-2021-01-18 Top Tracks: Juice WRLD Hits #1 With "Armed & Dangerous", HotNewHipHop (באנגלית) Peter A. BerryPublished: October 15, 2018, Juice Wrld "Armed & Dangerous" - XXL, XXL Mag (באנגלית) Juice WRLD Is "Armed & Dangerous" In New Single & Video, HotNewHipHop (באנגלית)
Hear Me Calling

Hear Me Calling הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-1 במרץ 2019 כסינגל השני מתוך אלבומו השני Death Race for Love; השיר הופק על ידי פורפס. במהלך סשן הקלטות שירים של ג'וס וורלד יחד עם המפיק פורפס, פורפס ניגן בטעות את הביט של השיר. ג'וס אהב את הביט ואילתר את השיר; השיר היה מוכן לאחר 40 דקות. הוידאו קליפ לשיר פורסם ב-11 במרץ 2019, את הווידאו קליפ ביימו ברדלי & פבלו. הקליפ נוצר כמחווה למשחקי פלייסטיישן כגון Twisted Metal, ובקליפ רואים את ג'וס מנסה להציל את האהבה שלו מתוך משאית. הקליפ משלב טכנולוגיית CGI שבה מוצג ג'וס כחלק ממשחק וידאו. The Making Of Juice WRLD’s "Hear Me Calling" With Purps, Genius (באנגלית) Juice WRLD, Juice WRLD - Hear Me Calling, YouTube, ‏11 במרץ 2019 Juice WRLD Saves the Day in 'Twisted Metal'-Inspired 'Hear Me Calling' Video: Watch, Billboard (באנגלית)
Robbery

Robbery (בעברית: שוד) הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-13 בפברואר 2019 כסניגל הראשון מתוך אלבומו השני Death Race for Love. "Robbery" הוא השיר השמיני מתוך אלבומו השני של ג'וס וורלד, Death Race for Love. על פי המגזין Complex: "השיר מדבר על איך אישה "גנבה" את הלב של ג'וס". את השיר הפיק ניק מירה, שהפיק גם את השיר "Lucid Dreams". הוידאו קליפ לשיר פורסם ב-14 בפברואר, יום הוולנטיין. את הקליפ ביים קול בנט, והקליפ עלה לערוץ היוטיוב שלו Lyrical Lemonade. מילות השיר "Robbery" באתר Genius סרטון השיר "Robbery" באתר יוטיוב Juice WRLD Crashes His Ex's Wedding in "Robbery" Video, Complex (באנגלית) Juice WRLD Mends a Broken Heart With Hennessy in New 'Robbery' Video: Watch, Billboard (באנגלית) Lyrical Lemoande, Juice WRLD - Robbery (Directed by Cole Bennett), YouTube, ‏14 בפברואר 2019
פנזשגיור

פנזשגיור (בהונגרית: Pénzesgyőr) הוא כפר במחוז וספרם שבמרכז הונגריה. כמו יישובים רבים באירופה גם בפנזשגיור מספר התושבים נמצא בירידה. כך, בשנת 1990 היה מספר התושבים 1,574 ובשנת 2020 רק 1,186 תושבים. הכפר הוקם בשנת 1956 מאיחוד של שני כפרים קישגיור (Kisgyőr) ופנזשקוט (Pénzeskút). מדיה וקבצים בנושא פנזשגיור בוויקישיתוף אתר האינטרנט הרשמי של פנזשגיור (בהונגרית) נתוני הכפר באתר הלמ"ס ההונגרי
צומת בית דגן

צומת בית-דגן הוא מפגשם של כביש 44 (כביש רמלה - תל אביב) וכביש 412, הנקרא בקטע זה "דרך המכבים". הצומת סמוך מאוד למחלף השבעה ונמצא דרומית-מזרחית לו. הצומת נקרא על שם היישוב בית דגן הסמוך לו, ומשמש כאחת היציאות הראשיות של ראשון לציון ושל היישובים בסביבה. הצומת הוא אחד הצמתים המורכבים בארץ שטרם הפך למחלף. במרכז הצומת 12 מעברי חצייה להולכי רגל ומסלולים רבים שאינם אופייניים לצומת רגיל. כך למשל, כלי רכב המגיע מכיוון תל אביב ומעוניין לפנות לכיוון יהוד (שמאלה) צריך לצאת לקשת הימנית ומשם לפנות שמאלה, דבר המבלבל נהגים רבים. מזה זמן רב מתכוונת החברה הלאומית לדרכים לבנות במקום מחלף, אך טרם קודמה תוכנית מעשית כלשהי בנושא. סביב הצומת פזורות מספר תחנות אוטובוס, בהן עוברים קווי אוטובוס רבים, בייחוד הקווים מראשון לציון, רמלה ולוד לתל אביב. אחת התחנות נמצאת על אי תנועה גדול בלב הצומת. ב-2013 נוספו שני נתיבים, האחד להולכי רגל, השני לרוכבי אופניים באזור הצומת. הצומת ממוקם על הדרך ההיסטורית בין יפו וירושלים. הוא הפך לצומת חשוב עם סלילת כביש 412, בין רחובות וראשון לציון לכביש יפו-ירושלים שהושלם בתחילת שנות ה-30 של המאה ה-20. עד 1962 הצומת הייתה כיכר תנועה, אך הוחלט להסירה עם הגידול בנפח התנועה. סמוך לצומת נמצאת תחנה של משטרת התנועה הארצית. התחנה נחנכה במקור בפברואר 1941, בתקופת המנדט, כמצודת טגארט. בינואר 1949 הוקם בסמוך מחנה בית דגן שנסגר בשנת 2001. דובי זכאי, טיול השבוע: לצומת בית דגן ברגל, באתר הארץ, 28 באפריל 2013 נס ציונה, שכר עבודה הוגן, דבר, 28 ביוני 1929 ראשון לציון, מצב העבודה, דבר, 1 ביוני 1931 תחוסל הכיכר בבית דגן, למרחב, 15 ביוני 1962 הנציב העליון חנך תחנת משטרה ראשונה, דבר, 23 בפברואר 1941 גלעד מורג, שטח בסיס צבאי לשעבר בבית דגן מוזנח ומסוכן, באתר mynet‏ ראשון לציון, 28 בינואר 2010
סידי בראני

סידי בראני (בערבית: سيدي براني; מבוטא [ˈSiːdi bɑɾˈɾɑːni]) היא עיירה במצרים, ליד ים התיכון, 95 קילומטרים ממזרח לגבול עם לוב ו-240 קילומטרים מטוברוק, לוב. העיירה נקראת על שם סידי א-סעאדי אל באראני, על שם שייח' סנוסי ראש הזאווייה שלו. אוכלוסיית העיירה מורכבת בעיקר מבדואים. בעיר יש מסעדות, תחנות דלק ומלון קטן, בעיר אין תיירות. בסמוך לעיר ישנו בסיס של חיל האוויר המצרי. העיירה ממוקמת ליד העיר הרומית זיגרה. סידי בראני מוזכרת בההיסטוריה כסימון גבול הפלישה האיטלקית למצרים מלוב. הארמייה העשירית האיטלקית בנתה באזור מצודות. סידי בראני היה יעד בדרך לתצפית על ליקוי החמה הכללי ב-3 באוקטובר 2005, כאשר נקודת התצפית הטובה ביותר, הייתה בזוויעת מהטאללה, 27 קילומטרים ממזרח לסידי בראני. העיירה ממוקמת ליד העיר הרומית זיגרה. סידי בראני מוזכרת בההיסטוריה כסימון גבול הפלישה האיטלקית למצרים מלוב. הארמייה העשירית האיטלקית בנתה באזור מצודות. בין התאריכים 10–11 בדצמבר 1940, נערך קרב בקרבת המקום בו לחמו 30,000 בריטים והביסו כ-80,000 חיילים איטלקים שהחזיקו בעיירה. מתנדבי שירות השדה אמריקאי, שירותי אמבולנס ששירתו בצבא השמיני הבריטי, חנו באזור, ביוני 1942, כ-30 קילומטרים מזרחית לסידי בראני. מערכת סיווג האקלים של קופן-גייגר מסווגת את האקלים כמדבר חם (BWh), חלק מהחוף הצפוני של מצרים שהטמפרטורות שלו מתונות. ברומן זקן כחול של קורט וונגוט, דן גרגורי הוא מאייר מגזינים ואוהד המפלגה הנאצית, שנהרג ב-7 בדצמבר 1940 במהלך קרב סידי בארני. "סיפרתי לך פעם על התקופה בה הייתי בסידי בראני?" היה ביטוי של סם קוסטה בתוכנית הקומדיה ברדיו של ה-BBC שרצה בין השנים 1944–1954 ועסקה בחיים בבסיס מיתולגי של חיל האוויר המלכותי (RAF). מדיה וקבצים בנושא סידי בראני בוויקישיתוף Souar men Beladi magazine, no. 2, Souar men tharikh at Tariqa as Sanusiya, Maktab as Seraj li Di'aya wal I'lan, p. 39. US says Russia has deployed forces to Egypt air base, middle east online, ‏14.03.2017 "Valoria La Buena annular eclipse expedition Oct. 3, 2005" (report), Solar Physics Group, Astrophysics Lab, University of Rome, January 10, 2007, webpage (mostly Italian): ICRA-solar: mentions the Sidi Barrani observation area.
ארנולד ליונגרין

ארנסט ארנולד ליונגרין (בגרמנית: Arnold Lyongrün‏; 1871 – 1935) היה צייר גרמני בסגנון היוגנדסטיל או בסגנון אר נובו של אמנות דקורטיבית וצייר בסגנון אימפרסיוניסטי. ליונגרין נולד ב-2 באוקטובר 1871 בדומנאו שבפרוסיה המזרחית (כיום דומנובו (אנ') שברוסיה). הוא גדל במהלך תקופת השגשוג של גרמניה הקיסרית. הוא למד בקניגסברג (כיום קלינינגרד שברוסיה) ובברסלאו (כיום ורוצלב שבפולין). לאחר מכן למד באקדמיה ז'וליאן בפריז אצל האמנים הצרפתים ז'ול ז'וזף לפבר וטוני רובר-פלרי, וערך מסעות סטודנטים ברחבי צרפת, אוסטריה ואיטליה. החל משנת 1898, התגורר ליונגרין ועבד באזור המבורג, ובשנת 1907 הפך למורה באקדמיה הממלכתית לאמנות בהמבורג. במהלך מלחמת העולם הראשונה הוא גויס לצבא גרמניה. ליונגרין שרד את המלחמה ובשנת 1919 הפך לצייר עצמאי. הוא הפך לחבר באגודת האמנים בהמבורג ובהמשך חבר באיגוד הלאומי הגרמני לאמנים. כעבור כמה שנים היה חבר במושבת האמנים בארנסהופ שבחצי האי דארס בים הבלטי. במהלך שהותו בצרפת, צייר ליונגרין בהשראת תנועת האר נובו שיוצגה על ידי בית הספר בנאנסי. הוא פרסם מספר פרסומים לאמנות ומלאכת יד דקורטיבית, ביניהם מוטיבים דקורטיביים מהעולם הטבעי (1899) ורעיונות חדשים לאמנות דקורטיבית (1901). עבודות אלה מוחזקות על ידי מוזיאון מטרופוליטן לאמנות, ניו יורק. בהיסטוריה של האמנות, ליונגרין נחשב בעיקר כצייר נוף ולאמן ימי. ציוריו כוללים סצנות מהיער השחור, מסביבות המבורג ומחופי הים הבלטי. תערוכות מוקדמות של יצירותיו של ליונגרין הועלו בהמבורג ב-1911 וב-1919. אביב פריחה בחורש ביער השחור המקור אלונים ערב בבלטי מדיה וקבצים בנושא ארנולד ליונגרין בוויקישיתוף Brockhaus’ Kleines Konversations-Lexikon, Bd. 1. 5. Auflage, Leipzig 1911, S. 687. Gerhard M. Schneidereit: Dunkler Wald und weites Meer – Einhundert Jahre Malerei auf dem Darß. 2010 Hermann Alexander Müller, Hans Wolfgang Singer, Allgemeines Künstler-Lexicon, Frankfurt a. M., Literarische Anstalt, Rütten & Loening, 1921 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארנולד ליונגרין".
יחסי אוזבקיסטן–מקסיקו

יחסי אוזבקיסטן–מקסיקו הם היחסים הדיפלומטיים שבין אוזבקיסטן ומקסיקו. שתי המדינות כוננו יחסים דיפלומטיים ב-1992. למרות שאין הסכם בין-ממשלתי בנושא סחר ושיתוף פעולה כלכלי בין אוזבקיסטן למקסיקו, נוצרו קשרי סחר דו-צדדיים. מחזור המסחר בין שתי המדינות בשנת 1998 הסתכם ב-1.8 מיליון דולר. נשקלים הסכמים בנושא "שיתוף פעולה מסחרי וכלכלי" ו"קידום השקעות והגנה הדדית". מקסיקו מיוצגת באוזבקיסטן באמצעות שגרירותה בטהראן, איראן. אוזבקיסטן מיוצגת במקסיקו באמצעות שגרירותה בוושינגטון די. סי., ארצות הברית. OʻzME. Birinchi jild. Toshkent, 2000-yil EMBASSY OF UZBEKISTAN IN THE UNITED STATES, www.uzbekistan.org ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מצפה מתן

מצפה מתן הוא תצפית נוף, הנמצאת בחלקו המזרחי של רכס איתמר וצופה אל עבר מדבר שומרון, הסרטבה, בקעת הירדן והרי עבר הירדן המזרחי. המצפה הוקם לזכרו של סגן מתן זגרון, תושב איתמר, שנרצח בכ"א בחשון תשס”ג, 27 באוקטובר 2002, בעת שלכד מחבל עם חגורת נפץ בתחנת הדלק של אריאל. יחד עמו נהרגו רס”ן תמיר מסד ורס”ל עמיהוד חסיד. בתצפית ספסלים ונדנדה. נקודת התצפית ממוקמת בחלקו המזרחי של גב ההר, בנקודת החיבור בין מזרח השומרון לבקעת הירדן. התצפית צופה לעבר מדבר שומרון, הר הסרטבה, בקעת הירדן והרי הגלעד שבירדן. בימים עם ראות טובה אפשר לראות גם את ים המלח ואת החרמון. מנקודת התצפית אפשר לראות גם את האתר הארכאולוגי טנא א-תחתא, המזוהה כתאנת שילה המקראית. מצפה שלושת הימים מצפה מתן(הקישור אינו פעיל), באתר תיירות שומרון ראו פרטי נפילתו של מתן זגרון באתר "יזכור"
מוזדליפה

מוזדליפה (בערבית: مزدلفة) הוא אזור פתוח ומישור בקרבת מכה, בעל חשיבות לחג'. את השהייה במוזדליפה מקדים יום ערפאת המורכב מתפילות להאדרת אללה ובקשת מחילה ממנו. לאחר שקיעת השמש ביום התשיעי בחודש ד'ו אל-חיג'ה, עולי הרגל המוסלמים נוסעים למוזדליפה, ולעיתים מגיעים רק בשעות הלילה בגלל עומסי התנועה. לאחר הגעת עולי הרגל, הם מתפללים את התפילה הרביעית והחמישית, בזו אחר זו. holly-and-historical-places ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
פורווה

פורווה (בהונגרית: Porva) הוא כפר במחוז וספרם שבמרכז הונגריה. כמו יישובים רבים באירופה גם בפורווה מספר התושבים נמצא בירידה. כך, בשנת 1990 היה מספר התושבים 473 ובשנת 2020 רק 468 תושבים. כלי אבן, קברים ועוד ממצאים ארכאולוגיים מעידים כי האזור היה מיושב בתקופה הפרהיסטורית בעיקר בתקופת הברונזה. בפורווה חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. מדיה וקבצים בנושא פורווה בוויקישיתוף אתר האינטרנט הרשמי של פורווה (בהונגרית) נתוני הכפר באתר הלמ"ס ההונגרי תיעוד יהודים מפורווה שנרצחו בשואה באתר יד ושם מפקדי האוכלוסין של יהודי הונגריה, 1993
ליגת הנוער המאוחדת של VTB

ליגת הנוער המאוחדת של VTB (ברוסית: Единая молодёжная лига ВТБ) היא טורניר כדורסל לקבוצות נוער, שנוסד בשנת 2013 בחסות ליגת VTB. בטורניר משתתפות 12 קבוצות שמשחקות בארבעה סבבים - משחקים זוגיים בבית ובחוץ. על פי תוצאות העונה הסדירה, 8 הקבוצות המובילות עולות לשלב שמינית הגמר. שחקנים שמשחקים בליגת הנוער חייבים להיות בני 15 עד 19 בתאריך משחק הבכורה של העונה. פרק זה טעון עדכון. אנא תרמו לוויקיפדיה ועזרו לעדכן אותו. אתר האינטרנט הרשמי של ליגת הנוער המאוחדת של VTB Исполком РФБ утвердил текущую классификацию команд в Единой молодежной Лиге ВТБ без присвоения звания «чемпион»
1873 בגרמניה

קיסר וילהלם הראשון, קיסר גרמניה קנצלר גרמניה אוטו פון ביסמרק 2 בספטמבר – טור הניצחון בברלין נחנך לרגל מלחמת שלזוויג השנייה. 16 בספטמבר – כוחות גרמנים עוזבים את צרפת עם השלמת התשלום עבור מלחמת צרפת–פרוסיה. 22 באוקטובר – ביסמרק מנהל משא ומתן על ליגת שלושת הקיסרים, ומבטיח ברית בין אוסטריה – הונגריה לאימפריה הרוסית. קטוביץ נוצר כרובע בפרוסיה. יוהנס ברהמס מציג לראשונה את רביעיית המיתרים שלו מספר 1, וריאציות על נושא מאת היידן. הקמת האוניברסיטה לאמנויות ברמן. הרמן פון הלמהולץ זוכה במדליית קופלי "על מחקריו בפיזיקה ופיזיולוגיה". 1 בינואר – יעקב נוסבאום, צייר יהודי, יליד גרמניה, מאסכולת האימפרסיוניזם הגרמני. פעל בגרמניה ובארץ ישראל המנדטורית. (נפטר ב-1936) 2 בפברואר – קונסטנטין פון נויראט, מראשי המשטר הנאצי בגרמניה (נפטר ב-1956) 10 במרץ – יעקב וסרמן, סופר יהודי גרמני. (נפטר ב-1934) 19 במרץ – מלחין, נגן עוגב, פסנתרן ומורה גרמני. (נפטר ב-1916) 3 במרץ – הוגו באר, צייר נוף מוראבי-גרמני. (נפטר ב-1912) 3 במרץ – מקס פביאן, צייר גרפיקאי-יהודי. (נפטר ב-1926) 3 במרץ – ריכרד פון-קוהלמן, דיפלומט ותעשיין גרמני. כיהן כשר החוץ של גרמניה מ-6 באוגוסט 1917 עד 9 ביולי 1918. (נפטר ב-1948) 25 במרץ – רודולף רוקר, הוגה דעות ופעיל אנרכו-סינדיקליסטי גרמני. (נפטר ב-1958) 3 ביוני – אוטו לוי, פרמקולוג, רופא יהודי-גרמני-אמריקאי. תגליתו, האצטילכולין סייעה לקדם את מקצוע הרפואה ובאופן אישי הקנתה לו את פרס נובל לפיזיולוגיה או לרפואה לשנת 1936, אותו חלק עם סר הנרי דייל. (נפטר ב-1961) 20 ביוני – אלפרד לוי, מתמטיקאי יהודי גרמני, שעסק בתורת ההצגות. טבעת לוי, אורך לוי, פירוק לוי וסדרת לוי קרויים על שמו. (נפטר ב-1935) 30 ביוני – יוהנס מייזנהיימר, זואולוג גרמני. (נפטר ב-1933) 13 בספטמבר – מקס פביאן, מתמטיקאי גרמני ממוצא יווני. (נפטר ב-1950) 15 בספטמבר – אוטו ולס, יושב ראש ה-SPD, המפלגה הסוציאל-דמוקרטית הגרמנית משנת 1919, וחבר הרייכסטאג בין 1920 ל-1933, מראשי ההתנגדות הגרמנית לנאציזם בתחילת שלטון המפלגה הנאצית בגרמניה. (נפטר ב-1939) 9 באוקטובר – קרל שוורצשילד, פיזיקאי ואסטרונום יהודי-גרמני, שנודע בעיקר במציאת הפתרון המדויק הראשון למשוואות השדה של איינשטיין, שהגדיר את מאפייני החומר בכוכבים מסיביים ובפרט את גודלו של רדיוס שוורצשילד - רדיוסו של אופק האירועים המקיף חור שחור. (נפטר ב-1916) 9 בנובמבר – פריץ טיסן, תעשיין ובנקאי גרמני, אחד האנשים העשירים בגרמניה בתקופת רפובליקת ויימאר. (נפטר ב-1951) 2 בפברואר – שרלוטה, נסיכת וירטמברג, אשתו של מיכאיל פאבלוביץ', הנסיך הגדול של רוסיה. (נולדה ב-1807) 9 בפברואר – יוליוס פירסט, היסטוריון ומילונאי יהודי יליד גרמניה. (נולד ב-1805) 10 במרץ – פאולינה תרזה, דוכסית וירטמברג, הייתה בתו של לודוויג, דוכס וירטמברג ואשתו של וילהלם הראשון, מלך וירטמברג. (נולד ב-1800) 18 באפריל – יוסטוס פון ליביג, כימאי גרמני מגדולי הכימאים של המאה ה-19. (נולד ב-1803) 6 ביוני – אדלברט, נסיך פרוסיה (1811–1873), אדמירל ותאורטיקן ימי פרוסי. (נולד ב-1811) 18 באוגוסט – קרל השני, דוכס בראונשווייג, דוכס בראונשווייג בין השנים 1815–1830. (נולד ב-1804) 10 באוקטובר – הרמן קורץ, משורר וסופר גרמני. (נולד ב-1813) 29 באוקטובר – יוהאן, מלך סקסוניה, מלכה הרביעי של סקסוניה, בין השנים 1854–1873. (נולד ב-1801) 26 בנובמבר – קרל פרידריך נאומן, מינרלוג וגאולוג גרמני. (נולד ב-1797) 14 בדצמבר – אליזבת לודוויקה, נסיכת בוואריה, נסיכה בווארית ואשתו של פרידריך וילהלם הרביעי, מלך פרוסיה. (נולדה ב-1801) מדיה וקבצים בנושא 1873 בגרמניה בוויקישיתוף
יחסי אוקראינה–הוותיקן

יחסי אוקראינה–הוותיקן הם יחסי החוץ בין הוותיקן ואוקראינה. יחסים דיפלומטיים בין הכס הקדוש לבין הרפובליקה העממית של אוקראינה כוננו בשנת 1919. באותה שנה הכס הקדוש פתח נציגות דיפלומטית באוקראינה. במקביל, הכס הקדוש תמך רשמית בזכותה של אוקראינה להגדרה עצמית ותמך בה בוועידת השלום בפריז. בנוסף, האפיפיור בנדיקטוס החמישה עשר נתן 100 אלף לירות לממן טיפול באוקראינה ובקהילה עבור הכנסיות המזרחיות ו-50 אלף לירות לכמרים היוונים הקתולים בגליציה. המגעים הדיפלומטיים הרשמיים הושעו בשנת 1921. היחסים הדיפלומטיים בין אוקראינה לכס הקדוש כוננו ב-8 בפברואר 1992. הנונציו האפוסטולי הראשון לאוקראינה, הארכיבישוף אנטוניו פרנקו, הציג את כתב האמנתו ב-19 באוגוסט 1992. מאז שנת 2000 פועלת ברומא שגרירות אוקראינה בוותיקן. היחסים הבין-מדינתיים בין אוקראינה לכס הקדוש נפתחו בביקורו של השר לענייני חוץ של אוקראינה בוותיקן באפריל 1993, במהלכו נפגש עם האפיפיור יוחנן פאולוס השני. הביקור הרשמי הראשון של נשיא אוקראינה ליאוניד קוצ'מה בוותיקן ופגישתו עם האפיפיור יוחנן פאולוס השני התקיים בתחילת מאי 1995. האירוע החשוב ביותר ביחסים הבילטרליים היה ביקורו הממלכתי הראשון אי פעם של האפיפיור באוקראינה ב-23–27 ביוני 2001 (עם זאת, לפניו ביקר האפיפיור הרומי בשטחים בודדים השייכים כיום לאוקראינה). במהלך ביקורו ביקר האפיפיור יוחנן פאולוס השני בקייב ולבוב, נפגש עם גורמים ממשלתיים וחגג עם מיליוני מאמינים. הוותיקן מחזיקה באוקראינה נונציו אפוסטולי בקייב. אוקראינה מחזיקה בוותיקן שגרירות ברומא. מדיה וקבצים בנושא יחסי אוקראינה–הוותיקן בוויקישיתוף
סאפאר

סאפאר (בהונגרית: Szápár) הוא כפר במחוז וספרם שבמרכז הונגריה. כמו יישובים רבים באירופה גם בסאפאר מספר התושבים נמצא בירידה. כך, בשנת 1990 היה מספר התושבים 556 ובשנת 2020 רק 460 תושבים. שמו של הכפר נגזר משמם של משפחת אצולה הונגרית ספארי (הו') ממנה גם יצא ראש הממשלה ההונגרי התשיעי גיולה ספארי בסאפאר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. מדיה וקבצים בנושא סאפאר בוויקישיתוף נתוני הכפר באתר הלמ"ס ההונגרי תיעוד יהודים מסאפאר שנרצחו בשואה באתר יד ושם מפקדי האוכלוסין של יהודי הונגריה, 1993
נקודת דליאן

נקודת דליאן (באנגלית: Delyan Point; בבולגרית: нос Делян) היא לשון יבשה סלעית בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הנקודה מהווה את הצד הדרום-מזרחי של הכניסה למפרצון ודנה. הנקודה ממוקמת 4 קילומטרים מערבית - דרום-מערבית מכף סמית'; 10.66 קילומטרים צפונית-מזרחית מנקודת מרקלי; 1.4 קילומטרים צפונית - מערבית מפסגת מאטוצ'ינה; ו-8.9 קילומטרים צפונית-מזרחית מנקודת גרגורי. הנקודה מופתה לראשונה על ידי סוקרים בולגריים בשנת 2009. הנקודה נקראת על שם הצאר פטר דליאן קיסר האימפריה הבולגרית השנייה, וכן על שם הכפר דליאן שבמערב בולגריה. הגאזט האנטארקטי הבולגרי (בבולגרית) נקודת דליאן באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix מפת אזור נקודת דליאן גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
משרד הבריאות (גרמניה)

משרד הבריאות הפדרלי (בגרמנית: Das Bundesministerium für Gesundheit, בראשי תיבות: BMG) הוא משרד פדרלי בגרמניה האחראי על מערכת הבריאות במדינה. מטה המשרד ממוקם בבון עם משרד מרכזי משני בבירה ברלין. נכון לינואר 2021, שר הבריאות המכהן הוא ינס שפאן. נכון לשנת 2020, תקציב המשרד עומד על כ־41 מיליארד אירו. משרד הבריאות נוסד בשנת 1961. בשנת 1969 הוא אוחד עם המשרד הפדרלי למשפחה ולנוער על מנת ליצור את המשרד הפדרלי החדש לנוער, משפחה ובריאות. בשנת 1991 תפקידיו של משרד הבריאות הוגדרו מחדש וכללו את מערכת הבריאות בלבד. בשנת 2002 סופחו למשרד סמכויות גם בענייני חברה ועבודה, ושמו שונה ל"משרד הבריאות והביטחון החברתי". עם מינויה של אנגלה מרקל לתפקיד קאנצלרית גרמניה בשנת 2005, המשרד הוגדר מחדש כמשרד הבריאות בלבד. שמירה על היעילות של מערכות ביטוח הבריאות והסיעוד שמירה ושיפור איכות מערכת הבריאות חיזוק האינטרסים של המטופלים טיפוח בריאות מונעת פיקוח, מעקב וטיפוח ניסויים בריאותיים וייצור התרופות מניעת התמכרות לסמים שיקום וסיוע לבעלי לקויות שיתוף פעולה עם מדינות אירופה והעולם בנושאים בריאותיים נכון לשנת 2020, המשרד מורכב משבעה מחלקות: מחלקה Z – המחלקה המרכזית, אירופה ובין-לאומית מחלקה 1 – תרופות, מכשור רפואי, ביו-טכנולוגיה מחלקה 2 – שירותי בריאות, ביטוח בריאות מחלקה 3 – משפט רפואי ומקצועי, מניעה מחלקה 4 – אבטחת טיפול מחלקה 5 – דיגיטציה וחדשנות מחלקה 6 – ביטחון בריאות, הגנה על הבריאות, קיימות משרד הבריאות מעניק את השירות ואת הפיקוח המקצועי על המוסדות הפדרליים הבאים: המכון הפדרלי לסמים ומכשירים רפואיים (BfArM), בון המרכז הפדרלי לחינוך לבריאות (BZgA), קלן מכון פול ארליך (PEI), לנגן והסן מכון רוברט קוך (RKI), ברלין משרד הבריאות תומך במכוני המחקר של אגודת לייבניץ (WGL) בצורה של מימון פדרלי-מדינתי: מכון ברנהרד נכט לרפואה טרופית (BNITM) מרכז המחקר בורסטל - מרכז הריאות לייבניץ (FZB) המרכז הגרמני לסוכרת (DDZ) - מרכז לייבניץ לחקר הסוכרת - באוניברסיטת היינריך היינה דיסלדורף (HHU) מרכז לייבניץ למידע פסיכולוגי ותיעוד (ZPID) בנוסף משרד הבריאות תומך באופן מוסדי במוסדות המחקר הבאים: הספרייה המרכזית הגרמנית לרפואה (ZB MED) - מרכז מידע למדעי החיים (מימון משותף עם נורדריין-וסטפאליה) הקרן הפרטית למכון המחקר גיאורג-שפייר-האוס - המכון לביולוגיה של גידול וטיפול ניסיוני (GSH) (מימון משותף עם היסן) קרן קוקרן גרמניה סוכנות הבריאות הפדרלית מדיה וקבצים בנושא משרד הבריאות בוויקישיתוף אתר האינטרנט הרשמי של משרד הבריאות אתר האינטרנט הרשמי של משרד הבריאות (בגרמנית) משרד הבריאות, ברשת החברתית פייסבוק משרד הבריאות, ברשת החברתית אקס (טוויטר) משרד הבריאות, ברשת החברתית אינסטגרם משרד הבריאות, ברשת החברתית טיקטוק משרד הבריאות, ברשת החברתית LinkedIn משרד הבריאות, סרטונים בערוץ היוטיוב BMG, Organization, bundesgesundheitsministerium.de, 7 December 2020.